فیلوسوف و سیاسی خادیم بئرک ۱۷۷۶-جی ایلده پارلامئنته سئچیلیر و گؤرکملی ناطیق و یازار کیمی شؤهرت قازانیر. بئرک پارلامئنت‌ده کؤله لیگین ( برده داری ) و کؤله ( برده ) آل وئرینین لغو اولماسی اوغروندا موباریزه آپاریر، آمریکا استعمارینین و بیر آز اول ضبط ائدیلمیش هیندیستانین اهالی‌سینین مۆدافیعه‌سی اۆچون چیخیش ائدیر. ویگ لر پارتی سینین عضوو اولان بئرک خالق ایداره‌چی‌لیگی و اینسان حقوقلاری مفهومو موناسیبتینین نتیجه‌سی اولاراق سونرالار مۆحافیظه کارلیق ایدئولوگییاسینین اساسینی تشکیل ائتمیش اؤز ایده لر و باخیشلارینین مجموعه سینی ایر‌لی سورور. فرانسه اینقیلابینین و هر بیر اینقیلاب کیمی اونون گتیردیگی قاریشیق‌لیقلارین شاهیدی اولان بئرک اؤزونون "فرانسه ده اینقیلاب حاقین‌دا دوشونجه‌لر" کیتابین‌دا بئله بیر مؤقع‌دن چیخیش ائدیر کی، اینسان اؤز طالعی نی حل ائتمک حقوقونو دؤولته وئرمه‌لی‌دیر، دؤولت ایسه اینسانلارین قایغی‌سینا قالمالی‌دیر. " دؤولت اینسانلارین ایراده‌سین‌دن نه قدر آز آسیلی اولسا، بیر او قدر یاخشی‌دیر" مفهومو ، بئرک-ین دوشونجه سینده بیر اساسی نقطه دیر.